ddrg/super_eurlex huggingface dataset:
SL Uradni list Evropske unije L 345/28

SKLEP KOMISIJE

z dne 23. decembra 2005

o nadaljevanju v letu 2006 skupnostnih primerjalnih poskusov in testiranj, začetih v letih 2002, 2003 in 2004, razmnoževalnega in sadilnega materiala Prunus domestica in Prunus persica (L.) Batsch, Malus Mill. ter Rubus idaeus L. v skladu z Direktivo Sveta 92/34/EGS

(2005/949/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1),

ob upoštevanju Odločbe Komisije 2001/896/ES z dne 12. decembra 2001 o postopkih za skupnostne primerjalne poskuse in testiranje razmnoževalnega in sadilnega materiala sadnih rastlin v skladu z Direktivo Sveta 92/34/EGS (2), in zlasti člena 2 Odločbe,

ob upoštevanju Odločbe Komisije 2002/745/ES z dne 5. septembra 2002 o postopkih za primerjalne poskuse in testiranje razmnoževalnega in sadilnega materiala sadnih rastlin Skupnosti po Direktivi Sveta 92/34/EGS (3), in zlasti člena 3 Odločbe,

ob upoštevanju Odločbe Komisije 2003/894/ES z dne 11. decembra 2003 o ureditvi primerjalnih poskusov in testov Skupnosti, ki se izvajajo za razmnoževalni in sadilni material vrst Prunus persica (L.) Batsch, Malus Mill. in Rubus idaeus L. v skladu z Direktivo Sveta 92/34/EGS (4), in zlasti člena 3 Odločbe,

ob upoštevanju naslednjega:

(1) V Odločbi 2001/896/ES so določeni postopki za primerjalne poskuse in testiranja, ki se izvajajo v skladu z Direktivo 92/34/EGS za Prunus domestica od leta 2002 do leta 2006.

(2) Teste in poskuse, ki so se izvajali v letih od 2002 do 2005, je treba nadaljevati v letu 2006.

(3) V Odločbi 2002/745/ES so določeni postopki za primerjalne poskuse in testiranja, ki se izvajajo v skladu z Direktivo 92/34/EGS za Prunus domestica od leta 2003 do leta 2007.

(4) Teste in poskuse, ki so se izvajali v letih od 2003 do 2005, je treba nadaljevati v letu 2006.

(5) V Odločbi 2003/894/ES so določeni postopki za primerjalne poskuse in testiranja, ki se izvajajo v skladu z Direktivo 92/34/EGS za Prunus persica (L.) Batsch, Malus Mill. in Rubus idaeus L. v letih od 2004 do 2008.

(6) Teste in poskuse, ki so se izvajali v letih 2004 in 2005, je treba nadaljevati v letu 2006 –

SKLENILA:

Edini člen

Skupnostni primerjalni poskusi in testiranja razmnoževalnega in sadilnega materiala Prunus domestica, ki so se začeli v letih 2002 in 2003, se nadaljujejo v letu 2006 v skladu z Odločbo 2001/896/ES oziroma 2002/745/ES.

Skupnostni primerjalni poskusi in testiranja razmnoževalnega in sadilnega materiala Prunus persica (L.) Batsch, Malus Mill. in Rubus idaeus L., ki so se začeli leta 2004, se nadaljujejo v letu 2006 v skladu z Odločbo 2003/894/ES.

V Bruslju, 23. decembra 2005 Za Komisijo Markos KYPRIANOU Član Komisije

(1) UL L 157, 10.6.1992, str. 10. Direktiva, kakor je bila nazadnje spremenjena z Odločbo Komisije 2005/54/ES (UL L 22, 26.1.2005, str. 16).

(2) UL L 331, 15.12.2001, str. 95.

(3) UL L 240, 7.9.2002, str. 65.

(4) UL L 333, 20.12.2003, str. 88.
(3)

V skladu z Odločbo Komisije 2003/494/ES z dne 3. julija 2003 o finančni pomoči Skupnosti v okviru izkoreninjenja klasične prašičje kuge v Španiji konec leta 2001 in v letu 2002 (2) je bila Španiji dodeljena finančna pomoč za izdatke, nastale v okviru izrednih ukrepov, ki so bili konec leta 2001 in v letu 2002 izvedeni v boju proti klasični prašičji kugi.
(5)

Na osnovi podatkov, ki jih je zagotovila Komisija po poročanju Nizozemske pred 1. marcem 2005 v skladu z Uredbo Sveta (ES) št. 3605/93 z dne 22. novembra 1993 o uporabi Protokola o postopku v zvezi s čezmernim primanjkljajem, priloženega k Pogodbi o ustanovitvi Evropske skupnosti (3) o naknadnem poročanju o revidiranih javno-finančnih računih za Eurostat z dne 31. marca 2005 in napovedi služb Komisije za pomlad 2005, se lahko sklepa kakor sledi: — Javno-finančni primanjkljaj za leto 2004 je ocenjen na 2,3 % BDP, v primerjavi s 3,2 % v letu 2003. Rezultat za leto 2004 je skladen s priporočilom Sveta, ki je bilo izdano na podlagi člena 104(7) Pogodbe, zlasti glede zmanjšanja javno-finančnega primanjkljaja pod referenčno vrednost 3 % BDP najkasneje do leta 2005. Davčna prilagoditev je bila izvedena leta 2004 v obliki znatnih varčevalnih ukrepov, ki so delno vsebovani v proračunu za leto 2004, delno pa sklenjeni v dodatnem usklajevalnem paketu dne 14. aprila 2004. Poleg tega so davčni prihodki večji od pričakovanih in dodatni prihodki od prodaje naravnega plina kot odgovor na previsoke cene nafte pomagali zmanjšati primanjkljaj. — Sprejeti proračunski ukrepi so usmerjeni k zagotavljanju trajnega izboljšanja javno-finančnega salda. Za leto 2005 je napoved služb Komisije iz pomladi 2005 predvidela nadaljnje upadanje javno-finančnega primanjkljaja na 2,0 % BDP, v veliki meri kot odgovor na varčevalne ukrepe, ki so v glavnem strukturne narave, da dosežejo 0,5 % BDP. To je v skladu s pričakovanim uradnim ciljem primanjkljaja v višini 2,1 % BDP. Za leto 2006 je napoved služb Komisije iz pomladi 2005 na podlagi sedanjih znanih politik predvidela nadaljnji padec primanjkljaja na 1,6 % BDP, ki kaže na dolgotrajno zmanjšanje proračunskega primanjkljaja. — Konsolidacija proračuna bo podprta z zmanjševanjem ciklično prilagojenega primanjkljaja, za katerega se pričakuje, da bo blizu ravnovesja potem, ko je bil čezmerni primanjkljaj zmanjšan. Ciklično prilagojen primanjkljaj je v letu 2004 občutno padel na 1,2 % BDP, v primerjavi z 2,0 % BDP v letu 2003. Napoved služb Komisije za pomlad 2005 predvideva nadaljnje zmanjšanje ciklično prilagojenega primanjkljaja v letu 2005 z drugim 0,8 % BDP na 0,4 % BDP, kar je blizu ravnovesja in padec na 0,0 % BDP v letu 2006. — V skladu s priglasitvijo postopka v zvezi s čezmernim primanjkljajem marca 2005, se je delež javnega dolga v letu 2004 obdržal pod 60 % BDP referenčne vrednosti. Napoved služb Komisije za pomlad 2004 predvideva, da bo v letih 2005 in 2006 ostal pod to mejo.
(52)

Družba GDP ima, in bo imela tudi po odprtju trgov, v primerjavi z morebitnimi novimi konkurenti številne prednosti, ki jih prinaša ustaljenost na trgu. Družba je zlasti (i) pridobila dragocene izkušnje in znanje s področja portugalskih plinskih trgov na vseh ravneh, (ii) vzpostavila široko mrežo odjemalcev in dosegla velik obseg prodaje v državi, (iii) razvila zelo razpoznavne blagovne znamke na nacionalni in lokalni ravni, in (iv) raziskala in dodobra spoznala značilnosti odjemalcev (glede porabe ali plačilne in kreditne sposobnosti) in njihove posebne potrebe (potreba po dodatnih storitvah ali posebni podpori za odjemalce), (v) družba preko lokalnih distributerjev, ki so pod nadzorom družbe GDP, obvladuje upravljavce distribucijskih sistemov.
(5)

15. januarja 2004 je Grčija sprejela zakon „Razvojni ukrepi in ukrepi v socialni politiki – Objektivnost davčnega nadzora in druge določbe“, ki je začel veljati 30. januarja 2004, na dan objave v Uradnem listu Helenske Republike št. 3220/2004 (FEK A 15). Podjetjem z naložbami nad 30 milijonov EUR v Grčiji člen 1 zakona zagotavlja koristi od znižanja davčne stopnje davka od dobička pravnih oseb iz 35 % (običajna stopnja davka) na 25 % za obdobje 10 let.
(4)

Poleg tega so bila pravila DDV glede mesta dobave zemeljskega plina, določena v Šesti direktivi o DDV, spremenjena z Direktivo 2003/92/ES. (2) Dobava zemeljskega plina v končni fazi, od trgovcev in distributerjev do končnega potrošnika, je obdavčena tam, kjer porabnik dejansko uporablja in porablja blago, da se zagotovi izvajanje obdavčitve v državi dejanske porabe blaga.
(3)

Razlagalni dokument št. 2 označuje enega od teh ukrepov kot omejevalnega za nastanek in širjenje požara in dima v danem območju, z omejevanjem zmožnosti gradbenih proizvodov, da bi prispevali k nastanku in razširitvi požara.
(33)

Belgija se je v pripombah sklicevala na sklep Komisije z dne 28. julija 1999 (13), v katerem ni ugovarjala pomoči podjetju Sioen. Belgija ugotavlja, da je bila v tem primeru rast zmogljivosti podjetja Sioen ocenjena v zvezi s skupno zmogljivostjo trga in da rast zmogljivosti 5 %, ki iz tega izhaja, ni bila ocenjena kot pomembna. Komisija meni, da smo v tem primeru priča izjemnemu stanju, različnemu od tistega, ki prevladuje v tem primeru in v tem času, družba pred naložbo ni imela na voljo nobene zmogljivosti iztiskanja. Ocena nove zmogljivosti v zvezi s skupno zmogljivostjo trga je bila v tem primeru upravičena, ker je bilo podjetje Sioen novinec na trgu in ni imelo na voljo nobene zmogljivosti proizvodnje za zadevni izdelek. Če bi Komisija ocenila zmogljivost na ravni družbe, bi vsa nova zmogljivost novinca na trgu praviloma obsegala „pomembno“ rast. Takšen pristop bi bil diskriminacijski glede na novince na trgu. Zdaj je Sioen uveljavljen proizvajalec, ki ima na voljo zmogljivost že prej obstoječe proizvodnje, in se zato ni več upravičeno oddaljiti od stalne prakse Komisije, da oceni zmogljivost na ravni družbe.
(43)

V teh dveh državah je prisotno veliko število dobaviteljev s skoraj enakim celokupnim položajem v vsaki, to je okoli 10 % prodaje. To so Braun, Seb, Philips, De Longhi, Morphy Richards in Salton. Nekoliko manj pomembna sta BSH in Home Product International (okoli 5 %). Posebnost britanskega trga je v prisotnosti in ugledu lokalnih podjetij, kot so Morphy Richards, Salton in, v manjši meri, Home Product International.
(1)

Na Finskem je količina razpoložljivega semena krmnega graha (Pisum sativa), krmnega boba (Vicia faba) in lanenega semena (Linum usitatissimum), ki so prilagojena nacionalnim podnebnim razmeram in izpolnjujejo zahteve o kalivnosti iz Direktive 66/401/EGS ali 2002/57/ES, nezadostna in zato ne more zadovoljiti potreb navedene države članice.
(5)

Svet je v skladu s členom 104(7) Pogodbe in členom 3(4) Uredbe (ES) št. 1467/97 sprejel priporočilo o določitvi roka 5. novembra 2004, do katerega naj grška vlada sprejme ukrepe z namenom, da najpozneje v letu 2005 odpravi čezmerni primanjkljaj. V tem priporočilu Svet priporoča Helenski republiki, naj čimprej, najpozneje pa do leta 2005, odpravi sedanje stanje čezmernega primanjkljaja in sprejme korektivne ukrepe zlasti strukturne narave v višini najmanj 1 % BDP, skupno za leti 2004 in 2005, in po možnosti v enakomerni razporeditvi za ti dve leti. Poleg tega Svet priporoča Helenski republiki, naj zagotovi, da se delež bruto javnega dolga zadostno zniža in dovolj hitro približa referenčni vrednosti ter hkrati nameni posebno pozornost drugim dejavnikom kot neto zadolževanju, ki prispevajo k spremembam ravni javnega dolga. Končno Svet priporoča Helenski republiki tudi, da kakor hitro je to mogoče popravi resne pomanjkljivosti glede proračunskih statistik z izboljšanjem zbiranja in obdelave javnofinančnih podatkov.
(55)

Komisija želi poudariti, da je treba ta dva ukrepa odpraviti v samem bistvu tako, da se odpravi element državne pomoči, ki je posledično nastal. Glede na to, da bi lahko koristi, ki jih je mogoče podjetje Hellenic Shipyards imelo v skladu s členom 5(2) in členom 6(4) Zakona, izvirale tudi iz drugih pravnih instrumentov, mora Grčija zagotavljati, da so le-te enako razveljavljene in da, če je bila na njihovi podlagi dodeljena pomoč, se le-ta izterja od upravičencev.
(12)

Tetra je pričela z razvojem Tetre Fast že leta 1996. Tetra je pridobila švicarski patent (1996) in evropski patent (1997) za novo tehnologijo in do prvotne priglasitve Tetra I (18. maj 2001) je izpolnila še najmanj štiri druge patentne prijave. Za razvoj Tetra Fast so do konca leta 2000 porabili več kot [0-10] milijonov EUR in v letu prvotne priglasitve so za nadaljnje investicije predvideli [0-10] milijonov EUR. Tetra je izvedla ali naročila študije glede na tehnologijo v letu 2000. Prav tako so v letih 2000 in 2001 univerzitetni centri in inštituti izvedli teste na postopku. Tetra je v letu 2000 zadostila varnostnim zahtevam in pričela s testi na terenu nekaj mesecev pred oddajo obrazca CO Komisiji.
(5)

Francoski organi so se s pismom francoskega državnega finančnega ministra z dne 6. septembra 2004 zavezali, da bodo ohranili sedanjo delitev stroškov med Monnaie de Paris in Komisijo. Izmenjava pisem med članom Komisije, zadolženim za boj proti prevaram, in francoskim finančnim ministrom glede stalne vzpostavitve ETSC za analizo in razvrstitev načinov ponarejevanja kovancev eura, bo nadaljevala izvajanje načel organizacije ETSC, izraženih med začasnim izvajanjem dejavnosti ETSC pri Monnaie de Paris v skladu z izmenjavo pisem med predsedstvom Sveta in francoskim finančnim ministrom z 28. februarja in 9. junija 2000.
1.

Člen 1 se nadomesti z naslednjim besedilom: „Člen 1 1. Države članice dovolijo uvoz čebel in čmrljev (Apis mellifera in Bombus spp.), kakor je predvideno z Direktivo 92/65/EGS, pod pogojem, da so izpolnjene naslednje zahteve: — prihajajo iz tretjih držav ali njihovih delov, navedenih v delu I Priloge III, — spremlja jih zdravstveno spričevalo v skladu z vzorcem, določenim v Prilogi I, in so v skladu z jamstvi, določenimi v tem vzorcu, in — pošiljke so omejene na največ 20 spremljajočih čebel oz. čmrljev na čebeljo oz. čmrljo matico v posamezni kletki za matico. 2. Države članice odobrijo uvoz čebel in čmrljev (Apis mellifera in Bombus spp.) iz odstavka 1 iz tretjih držav samo, če so huda gniloba čebelje zalege, mali panjski hrošč (Aethina tumida) in pršica Tropilaelaps (Tropilaelaps spp.) na celotnem ozemlju tretje države obvezno prijavljive kužne bolezni in škodljivci. Z odstopanjem se uvoz čebel odobri iz geografsko in epidemiološko ločenega področja tretje države iz dela 2 Priloge III. Ko odstopanje začne veljati, je avtomatično izključen uvoz čebel iz vseh drugih delov ozemlja tiste tretje države, ki niso navedeni v delu 2 Priloge III. 3. V določenem namembnem kraju, v katerem se za panje uvede uradni nadzor, se matice preselijo v nove kletke, preden se vnesejo v lokalne kolonije. 4. Kletke, spremstvo in drug material, ki spremlja matice iz tretjih držav porekla, se pošljejo v laboratorij na pregled glede prisotnosti malega panjskega hrošča, njegovih jajčec ali ličink ter znakov pršice Tropilaelaps. Po laboratorijskem pregledu se ves material uniči.“
(b)

nadomestna člana: g. Vasco Ilídio ALVES CORDEIRO Secretário regional da Presidęncia da Regiăo Autónoma dos Açores, namesto g. Roberta AMARAL-a g. Manuel Joaquim BARATA FREXES Presidente da Câmara Municipal do Fundăo Praça do Município namesto g. Manuela do Nascimento MARTINS
(6)

Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –
—

v okrožju Euskirchen: mesto Bad Münstereifel, občina Blankenheim (kraji Lindweiler, Lommersdorf in Rohr), mesto Euskirchen (kraji Billig, Euenheim, Flamersheim, Kirchheim, Kreuzweingarten, Niederkastenholz, Rheder, Schweinheim, Stotzheim in Wißkirchen), mesto Mechernich (kraji Antweiler, Harzheim, Holzheim, Lessenich, Rissdorf, Wachendorf in Weiler am Berge), občina Nettersheim (kraji Bouderath, Buir, Egelgau, Frohngau, Holzmühlheim, Pesch, Roderath in Tondorf).
(49)

Običajno bi Komisija združljivost pomoči za podjetja, ki so v finančnih težavah, presojala v skladu s členom 87(3)(c) Pogodbe ES na podlagi Smernic Skupnosti za državne pomoči za reševanje in prestrukturiranje podjetij v težavah (14) iz leta 2004 (smernice iz leta 2004). Komisija pa v skladu s točkama 103 in 104 Smernic presoja tako pomoči, priglašene pred 10. oktobrom 2004, kot tudi pomoči za reševanje in prestrukturiranje, ki so bile dodeljene v celoti pred objavo smernic iz leta 2004 in niso priglašene, na podlagi smernic, veljavnih v času priglasitve oz. v času dodelitve pomoči. Pomoč 1 je bila dodeljena leta 1996, pomoč 2 je bila priglašena novembra 1997. V tem času so veljale smernice iz leta 1994. Po točki 2.2 smernic iz leta 1994 je v presoji držav članic za kmetijski sektor zapisano, naj se v tem sektorju še naprej uporabljajo posebni predpisi Komisije glede pomoči za reševanje in prestrukturiranje za posamezne prejemnike pomoči, ki veljajo pred začetkom veljavnosti istih smernic. Nemčija ni zaprosila za uveljavljanje te možnosti. Zato se bo ukrep presojal na podlagi določb smernic iz leta 1994.
5.

Priloga se spremeni: (a) v točki 1(b)(iii) se „2004/2005“ nadomesti z „2005/2006“; (b) v drugi alinei točke 1(b)(iii) se „1. januarjem 2005“ nadomesti z „1. januarjem 2006“; (c) v točki 1(b)(iii) se doda tretja alinea; „— uradno nadzorovan v času od prispetja na pakirno postajo do pakiranja in zapiranja embalaže v skladu s točko 1(b)(x)“; (d) v točki 1(b) se točka (v) nadomesti z: „(v) neposredno pred izvozom v Skupnost uradno pregledan v odpremnem pristanišču tako, da se prereže 400 gomoljev iz vsakega neokuženega območja v pošiljki in z najmanj desetih vreč iz vsakega neokuženega območja“; (e) v točki 1(b)(xii) se „1. januarjem 2005“ nadomesti s „1. januarjem 2006“; (f) v točki 5 se drugi pododstavek „2004/2005“ nadomesti z „2005/2006“.
(1)

V skladu z določbami točke 12 dela A Priloge III k Direktivi 2000/29/ES se gomolji vrste Solanum L. in njihovi hibridi – razen semenskega krompirja in nekaterih drugih vrst krompirja, določenih v točkah 10 in 11 dela A Priloge III – s poreklom iz določenih evropskih tretjih držav, razen iz držav, ki so priznane kot neokužene s Clavibacter michiganensis (Smith) Davis et al. ssp. sepedonicus (Spieckerman in Kotthoff) Davis et al. (v nadaljevanju „škodljivi organizem“) ali katerih določbe o boju proti škodljivim organizmom ustrezajo določbam Skupnosti, ne smejo vnašati v države članice.
(5)

Komercialni promet z dizelskim gorivom in neosvinčenim bencinom znotraj Skupnosti je skoraj v celoti opuščen dajatev. Decentralizacija trošarin, ki jo namerava izvesti Francija, ne vpliva na to obliko prometa znotraj Skupnosti. Za omejeno število primerov, ko se za komercialni promet plačajo dajatve, so predvideni postopki nadzora, ki so nediskriminatorni in, na podlagi rednih pregledov njihove uporabnosti, nimajo pravega vpliva na promet proizvodov s plačanimi dajatvami znotraj Skupnosti. Zdi se, da decentralizacija trošarin pod temi pogoji ne ovira dobrega delovanja notranjega trga.
(4)

V skladu z Uredbo (ES) št. 1980/2000 je bil opravljen redni pregled okoljskih meril in z njimi povezanih zahtev za ocenjevanje in preverjanje, ki so bile določene z zgoraj navedenimi odločbami.
(8)

Delež dolga v razmerju do BDP je v letu 2003 prekoračil referenčno vrednost Pogodbe, ki znaša 60 % BDP, ter dosegel 61,9 % v letu 2004, kar je povečanje za okoli 8,5 odstotnih točk BDP od leta 2000. Povečanje deleža dolga lahko pripišemo zelo nizkemu primarnemu presežku, obstoju obsežnega usklajevanja stanj in tokov ter tudi nizki nominalni rasti BDP. Poleg tega predvidene vrednosti dolga za leta od 2005 do 2007, ki so navedene v posodobljenem programu stabilnosti iz junija 2005 in so večinoma v skladu s projekcijami dolga napovedi služb Komisije iz pomladi 2005, kažejo nadaljnje močno povečanje deleža dolga, ki naj bi dosegel najvišjo vrednost tik pod 68 % v letu 2007. To je v nasprotju z zahtevo iz Pogodbe, da se v primeru preseganja referenčne vrednosti, ki znaša 60 % BDP, „delež dolga znižuje zadosti in se dovolj hitro približuje referenčni vrednosti“. Iz tega sledi, da zahteva Pogodbe glede merila, ki zadeva dolg, ni izpolnjena.
(4)

V skladu s členom 5(1)(c) Direktive 2002/95/ES mora biti vsaka izjema, navedena v Prilogi, predmet presoje vsaj vsaka štiri leta ali štiri leta po tem, ko je določena postavka dodana na seznam, s ciljem, da se material in komponente električne in elektronske opreme zbrišejo s seznama, če je možna njihova odstranitev ali zamenjava zaradi sprememb v zasnovi, oz. če je zamenjava materialov in komponent, ki ne zahtevajo materialov in komponent iz člena 4(1) tehnično ali znanstveno mogoča, pod pogojem, da z zamenjavo povzročeni negativni vplivi na okolje, zdravstveno varnost in/ali varnost potrošnikov, ne presežejo možnih koristi za okolje, zdravstveno varnost in/ali varnost potrošnikov.
(7)

Po razkritju, s katerim je bila South Asian Petrochem Limited („družba“) obveščena o dejstvih in premisleki, na podlagi katerih se je nameravalo uvesti spremenjeno dokončno protidampinško dajatev in izravnalno dajatev na njen uvoz v Skupnost, je zadevna družba ponudila cenovno zavezo v skladu s členom 8(1) osnovne protidampinške uredbe in člena 13(1) osnovne protisubvencijske uredbe. V tej zavezi je zadevni proizvajalec izvoznik ponudil, da bo zadevni izdelek prodajal po ravneh cen ali nad ravnmi cen, ki odpravljajo škodljivi učinek dampinga in subvencioniranja.
(5)

V skladu s členom 5(1)(c) Direktive 2002/95/ES mora biti vsaka izjema, navedena v Prilogi k navedeni direktivi, predmet presoje vsaj vsaka štiri leta ali štiri leta po tem, ko se postavka doda na seznam, da se preuči izbris materialov in komponent električne in elektronske opreme, če je njihova izločitev ali nadomestitev s spremembo konstrukcije ali materiali in komponentami, ki ne zahtevajo materialov ali snovi iz člena 4(1), tehnično in znanstveno izvedljiva, in pod pogojem, da z nadomestitvijo povzročeni negativni vplivi na okolje, zdravstveno varstvo ali varstvo potrošnikov, niso večji od možnih koristi za okolje, zdravstveno varstvo in varstvo potrošnikov. Zato se vse izjeme, določene v tej odločbi, preučijo pred letom 2010.
(2)

Komisija meni, da zaveze, ponujene na podlagi predhodne ocene in pripomb, ki so jih predložile zainteresirane tretje stranke, zadostujejo za rešitev identificiranih konkurenčnih pomislekov na distribucijskih poteh, kjer stranke dosežejo določene pragove tržnih deležev. Stranke se bodo zlasti vzdržale sklepanja ekskluzivnih sporazumov, razen v posebnih okoliščinah, in rabatov za doseganje ciljev ter rasti. Predhodna ocena je za ta ravnanja presodila, da tretjim strankam otežujejo konkuriranje na podlagi tržnih prednosti. S pravilom, da morajo biti dogovori o prodajnih sortimentih in prostoru na policah za določene kategorije blagovnih znamk opredeljeni ločeno, zaveze naslavljajo pomislek iz predhodne ocene, da bi se tržna moč močnih blagovnih znamk lahko uporabljala v prid šibkejših blagovnih znamk. Glede financiranja in tehnične opreme zaveze skrajšujejo trajanje pogodb, dajejo kupcem možnost poplačila in odstopa od pogodb brez kazni ter sproščajo določen delež prostora v hladilnikih in se tako odzivajo na pomislek, da bi obstoječa ureditev neupravičeno zavezovala kupce in privedla k ekskluzivnosti v obratih.
(5)

Uredba Komisije (ES) št. 1326/2001 z dne 29. junija 2001 o prehodnih ukrepih za dovoljenje prehoda na Uredbo Evropskega parlamenta in Sveta (ES) št. 999/2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij in spremembi Prilog VII in XI navedene uredbe (4) je s prehodnim ukrepom začasno ustavila izvajanje nekaterih določb iz Uredbe (ES) št. 999/2001 in zlasti ukrepov v zvezi z dajanjem v promet proizvodov, iz člena 16. Glede na okoliščine je treba sprejeti prehodni ukrep prepovedi trženja proizvodov, pridobljenih iz živali, ki so rojene ali rejene v Združenem kraljestvu pred 1. avgustom 1996 in sicer do sprejetja in datuma začetka veljavnosti odločbe, ki določa status BSE Združenega kraljestva.
(4)

Dne 27. avgusta 2003 je Komisija v skladu s členom 11 Uredbe zahtevala mnenje Evropske agencije za varno hrano (EFSA). Dne 25. novembra 2003 je EFSA podala mnenje, da je koruza linije NK 603 enako varna kot navadna koruza, in zato njeno dajanje na trg in njena uporaba kot živilo ali krma ali za predelavo verjetno ne bo negativno učinkovalo na zdravje ljudi in živali ter v tem okviru tudi na okolje (2). Ob podajanju svojega mnenja je EFSA upoštevala vsa specifična vprašanja in skrbi, ki so jih izpostavile države članice.
(1)

Direktive 66/401/EGS, 66/402/EGS, 68/193/EGS, 1999/105/ES in 2002/57/ES določajo nekatere določbe o trženju nekaterih vrst semen krmnih rastlin, semen žit, materialov za razmnoževanje vinske trte, gozdnega reprodukcijskega materiala in semen oljnic in predivnic. Te direktive določajo, da so lahko pod določenimi pogoji države članice glede nekaterih vrst ali materialov tudi v celoti ali delno oproščene obveznosti uporabe teh direktiv.